CELEX: 31991R1037
Language: el
Date: 1991-04-25 00:00:00
Title: Κανονισμός (ΕΟΚ) αριθ. 1037/91 της Επιτροπής της 25ης Απριλίου 1991 περί αποκαταστάσεως της εφαρμογής τελωνειακών δασμών για προϊόντα του κωδικού ΣΟ 3102 80 00, καταγωγής Βουλγαρίας, δικαιούχου των προβλεπόμενων στον κανονισμό (ΕΟΚ) αριθ. 3831/90 του Συμβουλίου

Avis juridique important

|

31991R1037

Κανονισμός (ΕΟΚ) αριθ. 1037/91 της Επιτροπής της 25ης Απριλίου 1991 περί αποκαταστάσεως της εφαρμογής τελωνειακών δασμών για προϊόντα του κωδικού ΣΟ 3102 80 00, καταγωγής Βουλγαρίας, δικαιούχου των προβλεπόμενων στον κανονισμό (ΕΟΚ) αριθ. 3831/90 του Συμβουλίου  

Επίσημη Εφημερίδα αριθ. L 106 της 26/04/1991 σ. 0028 - 0028

ΚΑΝΟΝΙΣΜΟΣ ( ΕΟΚ ) αριθ . 1037/91 ΤΗΣ ΕΠΙΤΡΟΠΗΣ  της 25ης Απριλίου 1991  περί αποκαταστάσεως της εφαρμογής τελωνειακών δασμών για προϊόντα του κωδικού ΣΟ 3102 80 00, καταγωγής Βουλγαρίας, δικαιούχου των προβλεπόμενων στον κανονισμό ( ΕΟΚ ) αριθ .  3831/90 του ΣυμβουλίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 3831/90 του Συμβουλίου της 20ής Δεκεμβρίου 1990 περί της εφαρμογής των γενικευμένων δασμολογικών προτιμήσεων κατά το έτος 1991 για ορισμένα υφαντικά προϊόντα, καταγωγής αναπτυσσόμενων χωρών ( 1 ), και ιδίως το άρθρο 9,  Εκτιμώντας :  ότι, με βάση τα άρθρα 1 και 6 του κανονισμού ( ΕΟΚ ) αριθ . 3831/90, το ευεργέτημα του προτιμησιακού δασμολογικού καθεστώτος παρέχεται, σε κάθε κατηγορία προϊόντων που αποτελούν στα παραρτήματα Ι και ΙΙ αντικείμενο ατομικών οροφών, μέσα στα όρια των  ποσοτήτων που στις στήλες 8 του παραρτήματος Ι και 7 του παραρτήματος ΙΙ, έναντι ορισμένων ή καθεμιάς από τις χώρες ή εδάφη καταγωγής που αναφέρονται στη στήλη 5 των εν λόγω παραρτημάτων - ότι, σύμφωνα με το άρθρο 9 παράγραφος 2 του εν λόγω κανονισμού, η  είσπραξη τελωνειακών δασμών δύναται να επαναφερθεί σε κάθε στιγμή, κατά την εισαγωγή των προϊόντων αυτών, από τη στιγμή που οι εν λόγω οροφές θα καλυφθούν σε κοινοτικό επίπεδο -  ότι για τα προϊόντα του κωδικού ΣΟ 3102 80 00, καταγωγής Βουλγαρίας, η οροφή διαμορφώνεται σε 1 352 000 Ecu - κατά τις 22 Μαρτίου 1991 οι εισαγωγές των εν λόγω προϊόντων καταγωγής Βουλγαρίας στην Κοινότητα δικαιούχων των δασμολογικών προτιμήσεων έχουν  καλύψει δια καταλογισμού το επίπεδο της εν λόγω οροφής -  ότι ενδείκνυται να επαναφερθούν οι τελωνειακοί δασμοί για τα εν λόγω προϊόντα έναντι της Βουλγαρίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Από τις 29 Απριλίου 1991, η είσπραξη δασμών, η οποία είχε ανασταλεί με βάση τον κανονισμό ( ΕΟΚ ) αριθ . 3831/90, επαναφέρεται κατά την εισαγωγή στην Κοινότητα, των παρακάτω προϊόντων, καταγωγής Βουλγαρίας :   Αύξων  αριθμός  Κωδικός ΣΟ  Περιγραφή εμπορευμάτων      10.0408  3102 80 00  Μείγματα ουρίας και νιτρικού αμμωνίου      Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 25 Απριλίου 1991 . Για την Επιτροπή  Christiane SCRIVENER  Μέλος της Επιτροπής  ( 1 ) ΕΕ αριθ . L 370 της 31 . 12 . 1990, σ . 1 .